**OBRAZAC 1**

Ministarstvo pravde

Broj iz evidencije postupaka javnih nabavki: 04-426/25-3487/3

Redni broj iz Plana javnih nabavki : 6

Mjesto i datum: Podgorica, 27.03.2025. godine

Na osnovu člana 53 stav 3 Zakona o javnim nabavkama („Službeni list CG“, br. 74/19, 3/23 i 11/23) Ministarstvo pravde objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

Registar novčanih kazni i prekršajne evidencije - održavanje

Predmet nabavke se nabavlja:

🞎 kao cjelina

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[2]](#footnote-2),
   4. Način nabavke:

* Cjelina, po partijama,
* Zajednička nabavka,
* Centralizovana nabavka,
  1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
  1. Uslovi za učešće u postupku javne nabavke i posebni osnovi za isključenje,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

Registar novčanih kazni i prekršajne evidencije- RNKiPE(eng. ROF) predstavlja informacioni sistem, odnosno elektronsku bazu podataka koja sadrži podatke o počinjenim prekršajima i izrečenim prekršajnim sankcijama, uključujući i podatke vezane za praćenje izvršenja izrečenih prekršajnih sankcija.

Shodno Zakonu o prekršajima, prekršajne sankcije mogu izricati ovlašćeni organi putem prekršajnog naloga. U skladu sa zakonom: ovlašćeni organ koji izda prekršajni nalog mora bez odlaganja u ROF-u u elektronskoj formi unijeti u prekršajnu evidenciju podatke o novčanoj kazni i zaštitnim mjerama koje su izrečene fizičkoj, pravnoj i odgovornoj osobi u pravnom licu. Kada prekršajni nalog postane konačan/pravosnažan (nakon osam dana od dana uručenja, ukoliko nije podnesen zahtjev za sudsko odlučivanje), odgovarajuća novčana kazna (i troškovi, ukoliko su uključeni) će biti automatski označeni kao neplaćeni dug u Registru novčanih kazni. Sud za prekršaje koji primi zahtjev za sudsko odlučivanje, u skladu sa ovim zakonom, će taj podatak bez odlaganja u elektronskoj formi unijeti u poseban modul ROF-a, tj. u prekršajnoj evidenciji.

Podaci koje u skladu sa zakonom sadrži prekršajna evidencija unose se posebno za svako osuđeno, odnosno kažnjeno fizičko lice, odgovorno lice u pravnom licu i preduzetnika, i to:

1) lični podaci:

- lično ime (ime i prezime), a za udate žene i djevojačko prezime, nadimak i lažno ime ako ga ima, pol, datum, mjesto i država rođenja, ime i prezime oca i majke, djevojačko prezime majke,

- jedinstveni matični broj lica (u daljem tekstu: JMB),

- državljanstvo,

- zanimanje,

- prebivalište, odnosno boravište,

- mjesto zaposlenja i svojstvo;

- broj pasoša za strana lica;

2) podaci o prekršaju:

- zakonski naziv prekršaja, sa naznačenjem člana, stava i tačke zakona koji je primijenjen,

- mjesto, datum i vrijeme izvršenja prekršaja;

3) podaci o sankcijama:

- vrsta i visina kazne,

- vrsta mjere upozorenja,

- vrsta zaštitne mjere,

- mjera oduzimanja imovinske koristi za prekršaj,

- podaci o brisanju sankcija i mjera;

4) podaci o pravosnažnoj sudskoj odluci:

- naziv suda koji je izrekao prekršajnu sankciju,

- broj i datum donošenja rješenja,

- datum pravosnažnosti rješenja;

5) podaci o promjeni sudske odluke:

- ispravak sudske odluke,

- podaci iz odluka po vanrednim pravnim ljekovima,

- podaci o zamjeni neplaćene novčane kazne kaznom zatvora,

- podaci o opozivu uslovne osude;

6) podaci o konačnom i izvršnom prekršajnom nalogu:

- naziv ovlašćenog organa koji je izdao prekršajni nalog,

- jedinstveni broj i datum prekršajnog naloga,

- datum konačnosti i izvršnosti prekršajnog naloga.

Za svako osuđeno, odnosno kažnjeno pravno lice, pored navedenih podataka, u prekršajnu evidenciju unose se i sljedeći podaci:

- naziv i sjedište pravnog lica,

- registracioni i matični broj pravnog lica,

- djelatnost pravnog lica.

Elektronski obrazac prekršajnog naloga sadrži sledeće podatke:

* Jedinstveni identifikacioni broj naloga od 10 cifara
* Ime i svojstvo službenog lica koji je izdao nalog, kao i naziv njegove institucije
* Datum i mjesto izdavanja naloga
* Status naloga u Registru
* Podatke o okrivljenom licu: JMB/PIB, registarske oznake motornog vozila sa pripadajućiom podacima o vlasniku/ nosiocu prava, tipu/marki vozila, brojem saobraćajne dozvole, godinom proizvodnje,vrstom vozila
* Datum i vrijeme prekršaja
* Opština prekršaja
* Opis prekršaja
* Pravni osnov kazne(naziv Zakona, član, tačku, alineju…)
* Iznos izrečene kazne i broj kaznenih poena
* Izrečenu zaštitnu mjeru sa njenim opisom
* Način uručenja, datum uručenja, datum saopštenja, datum slanja, datum evidencije, datum konačnosti/pravosnažnosti, datum prihvatanja odgovornosti

***Moduli Registra:***

1. Modul 0 – Izvještaji

Izvještaji su kompleksni i omogućavaju pregled i mogućnost štampe željenih podataka, po većem broju parametara.

1. Modul 1 – Dodavanje ili editovanje subjekta

Modul omogućava unos podataka o subjektima, bilo da se radi o korisnicima sistema ili prekršiocima.

1. Modul 2 – Dodavanje ili editovanje osoblja

Podrazumijeva evidenciju svih korisnika sistema po institucijama korisnicima aplikacije, mogućnost izmjena , kao i njihova prava i privilegije u sistemu .

1. Modul 3 – Zaduživanje dokumenata

Modul omogućava odgovornim osobama da izvrše zaduženje korisnika externe institucije sa odgovarajućim brojem naloga, kao i kasniju evidenciju statusa tih naloga. Svaki prekršajni nalog u ROF-u je jednoznačno određen, tj. ima broj od deset cifara koji nedvosmisleno određuje dokument kojim je izrečen prekršaj putem jedinstvenog serijskog broja dokumenta (JSBD). Posljednja cifra JSBD-a se izračunava na osnovu prethodnih 9 cifara putem izabranog algoritma (takozvani weighted modul 11) da bi se smanjile greške u kucanju prilikom unosa podataka o plaćenim kaznama u bankama ili poštama. Super administartor ROF-a kreira JSBD i zadužuje administartore externih institucija, koji ih dalje raspoređuju svojim internim korisnicima.

1. Modul 4 – Pregled zaduženih dokumenata

Mogućnost praćenja zaduženih naloga po korisnicima sistema.

1. Modul 5 – Unos prekršajnih naloga

Unos prekršajnog naloga je osnov evidentiranja fizičkog/pravnog lica u prekršajnom postupku. Obuhvata unos podataka o subjektu, podatke o pravnim sankcijama: prekršenim zakonima i zaštitnim mjerama.

1. Modul 6 – Unos odluke

Unos odluke je osnov evidentiranja prekršajnog postupka od strane Sudova za prekršaje. Obuhvata unos podataka o prekršaju, prekršenom zakonu i izrečenim sankcijama.

1. Modul 6.1 – Rješenje o zamjeni novčane kazne

Kako Zakon o prekršajima predviđa mogućnost zamjene novčane kazne u: rad u javnom interesu ili u zatvorsku kaznu, te je namjena ovog modula unos tih podataka.

1. Modul 7 – Unos zahtjeva za sudsko odlučivanje

Omogućeno je unošenje prigovora na izrečene prekršajne naloge od strane Sudova za prekršaje kako bi se imala potpuna evidencija o prekršaju.

1. Modul 8 – Registar novčanih kazni i sankcija

Potpuni pregled trenutnih aktivnih novčanih kazni po JMB/PIB lica , te istorije naplate izrečenih kazni, sankcija i troškova postupka koji nisu u potpunosti plaćeni

1. Modul 9.1 – Unos uplate ili drugo izvršenje

Modul koji omogućava „ručni“ unos uplate i njeno povezivanje sa JSBD prekršajnog naloga, ukoliko ista nije, usled greške, obavljena EOP procedurom za povezivanje uplate novčane kazne sa JSBD-om.

1. Modul 9.2 – Povezivanja uplata

Na ekranu se prikazuju sve importovane uplate, koje se preuzimaju web servisom sa servera Centralne banke CG, na osnovu definisane procedure. Ekran takođe omogućava automatsko povezivanje preuzetih uplata (EOP procedura) sa odgovarajućim iznosom zaduženja preko JMB /PIB-a uplatioca i broja prekršajnog naloga po kojem je obaveza nastala, ukoliko je došlo do pogrešnog unosa broja prekršajnog naloga u polje „poziv na broj zaduženja“ uplatnice Postoji i pregled zaduženja po broju dokumenta, gdje vidimo izrečene sankcije koje nisu plaćene.

1. Modul 10 – Prekršajna evidencija (PE)

U ovom dijelu omogućen je pregled svih izrečenih kazni i zaštitnih mjera za određeno lice ili pravni subjekt, kao i ispis uvjerenja iz PE.

1. Modul 11 – Praćenje novčanih i drugih kazni

Pregled svih novčanih kazni iz sistema i mogućnost prenošenja nadležnosti za izvršenje kazne.

1. Modul 12 – Praćenje zaštitnih i vaspitnih mjera

Pregled svih izrečenih zaštitnih i vaspitnih mjera iz sistema i mogućnost prenošenja nadležnosti za izvršenje izrečene zaštitne mjere

1. Modul 13 – Izvršenje novčane kazne

Pregled svih novčanih kazni kod kojih je izvršeno prenošenje nadležnosti za izvršenje kazne, kao i mogućnost ponovnog prenosa kazne na izvršenje.

1. Modul 14 – Izvršenje zaštitne mjere

Pregled svih zaštitnih mjera kod kojih je izvršeno prenošenje nadležnosti za izvršenje, kao i mogućnost ponovnog prenosa zaštitne mjere na dalje izvršenje.

1. Modul 15 – Ispravke i žurnal izvještaji

Mogućnost povlašćenih korisnika sistema da izvrše određene radnje na već postojećim, izdatim nalozima, kao i praćenje istorije promjena, tj. modifikacija koje su rađene na nalozima od strane korisnika ROF-a.

1. Modul 16 – Šifarnici

Modul koji omogućava unos osnovnih podataka neophodnih za funkcionisanje aplikacije, te daje niz mogućnosti za unos osnovnih podataka o institucijama, pozicijama i tipovima osoblja, zakonima, svrhama uplata, zaštitnim mjerama, praznicima, vrstama naplata, tipovima subjekata, radnji, naloga i zaštitnih mjera, statusima postupka, naloga i izvršenja, konstantama, administrativnim jedinicama, tipovima institucija, kategorijama puteva, ulicama, računima javnih prihoda, te o rolama/ekranima.

1. Modul 99 – Pregled logova

Modul prikazuje pregled logova uplata, kao i logove web servisa. Na ovom ekranu je omogućeno samo izvršiti pregled u navedene podatke, bez bilo kakvih izmjena nad podacima. Takođe se mogu dobiti informacije o posljednjem preuzimanju podataka o uplatama sa datumom preuzimanja, brojem preuzetih slogova i drugim podacima (Akcija, Opis, Error code, Error mesage, Datum importa, te Broj slogova) prikazane su u gornjem dijelu ekrana.

1. Modul za rehabilitaciju osude(aplikacija ROF 11 g)

Omogućava trajno brisanje-rehabilitaciju osude (jer imamo pored novčanih kazni i kaznu zatvora i rad u javnom interesu) iz prekršajne evidencije na nivou privilegovanog korisnika sistema, na osnovu rješenja  o rehabilitaciji Ministarstva pravde (uz unos broja takvog rješenja  prilikom obavljanja ove radnje na ekranu). Postoji rehabilitacija na osnovu pravosnažne sudske odluke (uz unos broja sudske odluke u ekranu  prilikom brisanja osude) i ona je omogućena kroz novi ekran "Brisanje - rehabilitacija osude".

1. Modul za relativnu zastaru(aplikacija ROF 11 g )

Omogućava promjenu statusa prekršajnog naloga/sudske odluke u status „zastario“. U pitanju je zastara izvršenja novčane kazne. Relativna zastara se radi na osnovu akta organa koji je izdao prekršajni nalog/sudsku odluku i koji je dostavljen Ministarstvu Pravde na dalje postupanje.

*Lista eksternih korisnika ROF-a (nabrojane su samo glavne institucije):*

|  |
| --- |
| 1. Uprava policije sa svim područnim jedinicama |
| 1. Agencija za civilno vazduhoplovstvo |
| 1. Uprava carina sa svim carinskim ispostavama i carinarnicama |
| 1. Poreska Uprava sa svim jedinicama |
| 1. Ministarstvo za javnu upravu |
| 1. Monstat |
| 1. Glavni grad Podgorica sa svojim upravama i sekretarijatima |
| 1. Opština Mojkovac |
| 1. Opština Pljevlja |
| 1. Opština Cetinje |
| 1. Opština Žabljak |
| 1. Opština Berane |
| 1. Opština Bar |
| 1. Opština Kolašin |
| 1. Opština Rožaje |
| 1. Opština Plužine |
| 1. Opština Budva |
| 1. Opština Bijelo Polje |
| 1. Opština Danilovgrad |
| 1. Opština Kotor |
| 1. Opština Nikšić |
| 1. Opština Plav |
| 1. Opština Tivat |
| 1. Opština Ulcinj |
| 1. Opština Herceg Novi |
| 1. Opština Šavnik |
| 1. Opština Andrijevica |
| 1. Komunalna policija Podgorica |
| 1. Komunalna policija Budva |
| 1. Komunalna policija Nikšić |
| 1. Komunalna policija Berane |
| 1. Komunalna policija Bijelo Polje |
| 1. Komunalna policija Cetinje |
| 1. Komunalna policija Danilovgrad |
| 1. Komunalna policija Herceg Novi |
| 1. Komunalna policija Kolašin |
| 1. Komunalna policija Mojkovac |
| 1. Komunalna policija Andrijevica |
| 1. Komunalna policija Pljevlja |
| 1. Komunalna policija Bar |
| 1. Komunalna policija Plužine |
| 1. Komunalna policija Rožaje |
| 1. Komunalna policija Kotor |
| 1. Komunalna policija Šavnik |
| 1. Komunalna policija opštine Petnjica |
| 1. Komunalna policija Tivat |
| 1. Komunalna policija Ulcinj |
| 1. Komunalna policija Tivat |
| 1. Komunalna policija Ulcinj |
| 1. Viši sud za prekršaje |
| 1. Sud za prekršaje Odjeljenje Pljevlja |
| 1. Sud za prekršaje Bijelo Polje |
| 1. Sud za prekršaje Odjeljenje Berane |
| 1. Sud za prekršaje Odjeljenje Mojkovac |
| 1. Sud za prekršaje Odjeljenje Rožaje |
| 1. Sud za prekršaje Odjeljenje Plav |
| 1. Sud za prekršaje Podgorica |
| 1. Sud za prekršaje Odjeljenje Kolašin |
| 1. Sud za prekršaje Odjeljenje Žabljak |
| 1. Sud za prekršaje Odjeljenje Ulcinj |
| 1. Sud za prekršaje Odjeljenje Bar |
| 1. Sud za prekršaje Odjeljenje Kotor |
| 1. Sud za prekršaje Odjeljenje Herceg Novi |
| 1. Sud za prekršaje Odjeljenje Nikšić |
| 1. Sud za prekršaje Odjeljenje Cetinje |
| 1. Sud za prekršaje Odjeljenje Danilovgrad |
| 1. Sud za prekršaje Budva |
| 1. Uprava za sprečavanje pranja novca i finansiranja terorizma |
| 1. Uprava za igre na sreću |
| 1. Ministarstvo prosvjete i nauke |
| 1. Ministarstvo saobraćaja |
| 1. Ministarstvo zdravlja |
| 1. Zavod za metrologiju |
| 1. Ministarstvo kulture |
| 1. Veterinarska uprava |
| 1. Agencija zaštitu konkurencije |
| 1. Ministarstvo unutrašnjih poslova |
| 1. Agencija za elektronske komunikacije i poštansku djelatnost |
| 1. Uprava za javne nabavke |
| 1. Centralna banka - sektor za kontrolu |
| 1. Uprava za inspekcijske poslove sa svim odsjecima |
| 1. Pošta Crne Gore |
| 1. Agencija za nadzor osiguranja |

**Web servisi**

Komunikacija sistema je putem web servisa i Mule ESB platforme ostvarena sa drugim informacionim sistemima koji su u nadležnosti Ministarstva unutrašnjih poslova, Uprave policije, Uprave prihoda i carina, Centralne banke Crne Gore, kao i drugim državim institucijama.

U bazi podataka (RTGS) Centralne banke, nalaze se platne poruke uplata novčanih kazni koje su izrečene zbog počinjenih prekršaja i razlikuju se od ostalih uplata na osnovu šifre plaćanja koja je definisana Uredbom o načinu uplate javnih prihoda, a koja predstavlja jedan od ulaznih parametara web servisa. Napravljen je model baze podataka na SQL Serveru 2005.

ROF servis je Windows Service aplikacija razvijena za potrebe projekta. Zadatak servisa je da, u parametarski zadatim vremenskim intervalima, učitava elemente sa odabranih platnih poruka (novčane kazne) iz baze podataka (RTGS) i upisuje ih u MS SQL Server bazu podataka. Urađen je Web servis iz MS SQL Server baze podataka, koji na osnovu zadatog ulaznog parametra (ID poruke), vraća podatke o uplatama novčanih kazni koje su izrečene zbog počinjenih prekršaja, a koji se čuvaju unutar informacionog sistema Centralne banke – RTGS .

Urađen je veći broj REST/SOAP web servisa za potrebe integracije ROF-a sa drugim informacionim sistemima(pr.Ministarstvo unutrašnjih poslova/Uprava policije, Uprava za inspekcijske poslove), sa mogućnošću automatskog transfera podataka, koji se odnose na prekršajne naloge. Pri tome se koristi Mule Enterprise Service Bus –MULE ESB platforma za potrebe prenosa podataka, kako bi se log informacije, praćenje prenosa i menadžment vršili kroz istu konzolu. Takođe, razmjenjuju se svi podaci koji se tiču izvršenja navedenih naloga, njihovog statusa u sistemu, podaci o donijetim rješenjima sudova za prekršaje(po zahtjevima za pokretanje prekršajnog postupka i zahtjevima za sudsko odlučivanje),…

**Opis REST web servisa ROF-a:**

Razvijen je set stateless REST web servisa koji podržavaju različite operacije nad sledećim objektima:

* Svi osnovni šifrarnici
* Subjekti
* Vozila
* Osoblje
* Funkcija za zaduživanje naloga
* Pregled prekršajnih naloga
* Upis prekršajnih naloga
* Detalji prekršajnog naloga koji uklučuju zaštitne mjere i član
* Finansijsko stanje
* Rješenje o zahtjevu suda

**Servis za upis prekršajnih naloga**

Servis prekršajnog nalog(PN) je pored osnovnih podataka o nalogu omogućen sa podacima o vozilu, licu kao ugnjiježdenim JSON objektima i podacima o izrečenoj kazni i članu, izrečenoj mjeri i članu kao ugnjiježdenim nizovima JSON objekata. I u slučaju primanja i pružanja podataka, servis ima navedenu strukturu.

Ovim je omogućena konzistentnost prekršajnog naloga sa pravilima i podacima shodno ekranu 5. Obavezno je uz podatake o prekršajnom nalogu, licu, vozilu slati podatake o izrečenim kaznama i članovima,kao i zastitnim mjerama. Uvijek se šalje kompletno stanje naloga bez obzira koji se od atributa promjenio.

Znači servis prima 1(jedan) nalog sa podacima o licu (1 slog lica),vozilu(1 slog vozila), 1 ili više slogova podataka o izrečenim kaznama i članovima, kao i zastitnim mjerama.

Za ugnjiježdene podatke o licu i vozilu, prilikom slanja kroz servis PN podrazumijeva se sljedeće:

• Ukoliko podatak o licu/vozilu već postoji u registru, ne radi se UPDATE podataka lica/vozila nego se povezuje lice/vozilo sa PN.

• Ukoliko podaci o licu/vozilu ne postoji u registru, radimo INSERT lica/vozila kroz servis PN.

• A ukoliko ima potrebe za ažuriranjem (UPDATE-om) podataka o licu/vozilu to se radi kroz servis za lica(PSubjekt), odnosno servis za vozila (Pvozilo).

• Ova postavka je potpuno jednaka procesima za subject/vozilo ekrana 5 RNKiPE aplikacije.

Za podatke o izrečenoj kazni i članu, izrečenoj mjeri i članu kao ugniježdenim nizovima JSON objekata, važe sljedeća pravila :

• Ukoliko se neke od izrečenih kazni i članova ili zaštitne mjere i članovi ne pošalju u sklopu prekršajnog naloga, podrazumijeva da se isti brišu.

• A ukoliko se šalju novi insertuju se, ili ako se šalju stari - radi se update podataka.

**Servis za pregled prekršajnih naloga**

Servis za pregled prekršajnih naloga vraća sve podatke sa ekrana 5 RNKiPE aplikacije. Svi podaci sa ekrana 5 se koriste u ovom servisu. U okviru ovog servisa, moguća je funkcija GET –Allrows sa definisanjem parametara datumOd i datumDo, gdje je period ograničen na 7 dana. U ovom slučaju sistem će vratiti sve naloge koji su izmijenjeni u zadatom periodu.

**Servis za zaduživanje naloga**

U okviru ovoga imamo dva servisa, jedan za zaduživanje naloga i drugi za pregled zaduženih naloga. Pored opisanog imamo i servis za pregled zaduženih naloga za instituciju, kao i za službenika koji duži naloge u određenom statusu.

**Servis za pregled finansijskog stanja prekršajnog naloga**

Servis omogućava pregled finansijskog stanja prekršajnog naloga na dan. Omogućeno je dohvatanje podataka sa forme ekrana 9.1. gdje se nalaze podaci o finansijskom stanju naloga.

**Servis za pregled podataka o rješenju suda**

Servis za pregled podataka o rješenju Suda za prekršaje po ZSO(zahtjevu za sudsko odlučivanje) i ZZPPP (zahtjevu za pokretanje prekršajnog postupka) Uprave Policije. Omogućen je pregled podataka rješenja i IPS rješenja po ZSO i ZZPPP po periodu datuma prekršaja i po potrebi konkretnog naloga ukoliko je u pitanju zahtjev po ZSO.

Servis prikazuje rješenja za koja je institucija podnosioca zahtjeva ZZPPP u hijerahiji institucija Uprave Policije ili ako je u pitanju ZSO gdje je nalog za koji je donešeno rješenje u hijerarhiji institucija Uprave Policije.

**Opis SOAP WS ROF-a**

Za SOAP XML bazirane WS potrebno je pružiti takođe usluge održavanja i usled potrebe izvršiti manje izmjene nad njima.

Svim servisima se prosljeđuju sljedeće 4 osnovna parametra kao input:

* pJmbPrekrsioca

JMB lica za kojeg trazimo podatke iz RNKIPE

* pJmbgKorisnika

JMB tražioca podataka iz RNKIPE

* wsUsername

korisničko ime

* wsPassword

lozinka

Servis ima 4 operacije i to:

1. **fVratikazne**

Servis za pregled aktivnih kazni prekršioca sa ekrana 8.

Izlazni parametri web servisa su:

1.datumPodatka - datum izdavanja podatka

2.aktivnaZabrana - ukoliko ima aktivnu zabranu vrijednost je „DA“,a

ukoliko nema vrijednost je „Nema podataka o aktivnon zabrani!“

3.datumPrekrsaja - datum prekrsšja

4.zakonClan - član i zakon prekršaja

5.brojDokumenta - broj prekršajnog naloga

6.iznosKazne - iznos koji prekršioc dužan da uplati.

7.ime - ime i prezime prekšioca

8.svrhaTransfera - svrha transfera

9.nazivKorisnika - instiucija nalog-a/odluke

10.sifraTransfera - šifra transfera

11.brojRacunaKorisnika - broj računa korisnika(institucije)

12.model - model

13.pozivNaBrojOdobrenja - poziv na broj odobrenja

14.adresaPrekrsaja - adresa prekršaja

Servis vraća rezultat koji predstavlja niz aktivnih zabrana tj. podataka o broju nalogu, iznosu kazne, adresi prekrsaja, datumu prekršaja, datumu davanja podataka i podatak o aktivnoj zabrani.

1. **fVratikaznePe**

Servis za pregled izrečenih kazni iz ekrana 10 RNKIPE-.

Izlazni parametri web servisa su:

1.identifikacioniBrojObrasca - broj prekršajnog naloga/odluke suda

2.liceJmbg - jmbg lica koje je pretraživano

3.postojePodaci - ukoliko ima podatak o prekršajnom nalogu/odluci vrijednost „DA“, a

- ukoliko nema vrijednost je „Nema podataka!“.

- ukoliko nema pristupa ili pristupni podaci nisu ispravni vrijednost je:

"Pristupni podaci nisu ispravni! Nemate prava traženom servisu !

4.iznosTroskova - izrečeni ukupan iznos troškova

5.status - status prekšrajnog naloga/odluke u RNKiPE-u

6.iznosTakse - izrečeni ukupan iznos takse

7.liceNaziv - naziv lica koje je pretraživano

8.liceAdresa - adresa lica koje je pretraživano

9.opomena - opomena kod odluke sude (D/N)

10.statusUslovneKazne - status uslovne kazne

11. datumPodatka - datum izdavanja podatka

12.mjestoPrekrsaja - mjesto prekršaja

13.datumPravosnaznosiKonacnosti - datum pravosnžnosti odnosno konačnosti naloga/odluke

14.kazneneOdredbe - kaznene odredbe

15.iznosUplate - ukupno uplaćeno

16.ukor - ukor (D/N)

17.datumPrekrsaja - datum prekršaja

18.vrstaKazne - moguće vrijednosti:(Novcana,Rad u javnom interesu,Kazna zatvora)

19.liceOpcina - opština lica

20.iznosKazne - ukupan iznos izrečene kazne

21.uslovnaKaznaZatvora - uslovna kazna zatvora D/N

22.brojPoena - broj poena za prekšajni nalog/odluku suda

23.institucija - naziv institucije koja je izdala prekršajni nalog/odluku suda.

Servis vraća niz prekršajnih naloga/odluka sa gore navedenim poljima.

1. **fVratikaznezaperiod**

Servis za pregled aktivnih kazni prekršioca za period, sa ekrana 8.

Dodatni input parametri specifični za ovaj servis su:

1.pDatumOd - datum od

2.pDatumDo - datum do

Izlazni parametri web servisa su:

1.datumPodatka - datum izdavanja podatka

2.aktivnaZabrana - ukoliko ima aktivnu zabranu vrijednost je „DA“,a

ukoliko nema vrijednost je „Nema podataka o aktivnon zabrani!“

3.datumPrekrsaja - datum prekrsšja

4.zakonClan - član i zakon prekršaja

5.brojDokumenta - broj prekršajnog naloga

6.iznosKazne - iznos koji prekršioc dužan da uplati.

7.ime - ime i prezime prekšioca

8.svrhaTransfera - svrha transfera

9.nazivKorisnika - instiucija nalog-a/odluke

10.sifraTransfera - šifra transfera

11.brojRacunaKorisnika - broj računa korisnika(institucije)

12.model - model

13.pozivNaBrojOdobrenja - poziv na broj odobrenja

Servis vraća rezultat koji predstavlja niz aktivnih zabrana tj. podataka o broju nalogu, iznosu kazne, adresi prekrsaja, datumu prekršaja, datum davanja podataka i podatak o aktivnoj zabrani.

1. **fVratimjerePe**

Servis za pregled izrečenih mjera prekršajnim nalogom, sa ekrana 10 RNKIPE-a.

Izlazni parametri web servisa su:

1.identifikacioniBrojObrasca - broj prekršajnog naloga/odluke suda

2.uslovna - izrečena mjera uslovna (D/N)

3.liceJmbg - jmbg lica koje je pretraživano

4.institucija - naziv institucije koja je izdala prekršajni nalog/odluku suda.

5.mjera - naziv mjere

6. postojePodaci - ukoliko ima podatak o prekršajnom nalogu/odluci vrijednost „DA“,a

ukoliko nema vrijednost je „Nema podataka!“.

ukoliko nema pristupa ili pristupni podaci nisu ispravni vrijednost je

"Pristupni podaci nisu ispravni!Ili nemate prava pristupa traženom 7.trajanjeUDanima - izrečeno trajanje mjere u danima

8.status - status prekršajnog naloga/odluke suda

9.mjeseciDoZastare - mjeseci do zastare izrečene mjere

10.liceNaziv - liceNaziv - naziv lica koje je pretraživano

11.vrstaZastare - vrsta zastare izrečene mjere

12.liceAdresa - adresa lica koje je pretraživano

13.statusMjere - status mjere

14.datumPodatka - datum izdavanja podatka

15.datumPravosnaznosiKonacnosti - datum pravosnažnosti odnosno konačnosti naloga/odluke 16.kazneneOdredbe - kaznene odredbe

17.statusUslovneMjere - status uslovne mjere

18.datumPrekrsaja - datum prekršaja

19. liceOpcina - opština lica

Servis vraća niz prekršajnih naloga/odluka sa gore navedenim poljima.

**Procijenjena vrijednost predmenta nabavke:[[5]](#footnote-5)**

🞎 **Procijenjena vrijednost predmeta nabavke bez zaključivanja okvirnog sporazuma**:

🞎 kao cjeline je 30.000,00 €;

Obrazloženje razloga zašto predmet nabavke nije podijeljen na partije:[[6]](#footnote-6)

Predmet nabavke predstavlja jedinstvenu cjelinu jer se radi o održavanju jedinstvenog sistema.

**ZAKLJUČIVANJE OKVIRNOG SPORAZUMA[[7]](#footnote-7)**

Zaključiće se okvirni sporazum:

🞎 ne

**PONUDA SA VARIJANTAMA**

Mogućnost podnošenja ponude sa varijantama

🞎 Varijante ponude nijesu dozvoljene i neće biti razmatrane.

**REZERVISANA NABAVKA**

🞎 Ne

1. **NAČIN UTVRĐIVANJA EKVIVALENTNOSTI**

Nije primjenjivo.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

⌧ garanciju, neopozivu i bezuslovno plativu na prvi poziv za dobro izvršenje ugovora, za slučaj povrede ugovorenih obaveza u iznosu od 10 % od vrijednosti ugovora.Garancija za dobro izvršenje ugovora treba da važi **sedam dana duže** od ugovorenog roka izvršenja ugovora.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, po osnovu kriterijuma:

1. **Odnos cijene i kvaliteta**

* **Parametar cijena ………………………………60 bodova**
* **Parametar kvalitet – reference stručnog lica…………….40 bodova**

Broj bodova po osnovu vrednovanja cijene:

Najniža ponuđena cijena = 60 bodova

Broj bodova za ponuđenu cijenu konkretnog ponuđača = najniža ponuđena cijena / ponuđena cijena konkretnog ponuđača x 60

Broj bodova po osnovu vrednovanja referenci kao mjerila kvaliteta:

Referenca ponuđača u poslednjih pet godina da je uspješno realizovao uslugu razvoja, implementacije i održavanja informacionih sistema za evidenciju novčanih kazni fizičkih, pravnih lica i preduzetnika i prekršajne evidencije Sudova za prekršaje, na tehnologijama na kojim je izrađen Registar (Oracle Application Development Framework - Oracle ADF, JHeadstart i JDeveloper alati na Oracle bazi podataka, Oracle Internet Application Serveru i Oracle Reports Builderu), u skladu sa internim pravilnicima i zakonima u pravosudnom sistemu ili uslugu razvoja, implementacije i održavanja softverskih rješenja za potrebe upravljanja i evidencije predmeta iz tužilačke i sudske organizacije.

Ovaj parametar dokazuje se dostavljanjem referenci na memorandumu/ima krajnjih korisnika, potpisane od strane ovlašćenog lica korisnika, kojom se potvrđuje da je privredni subjekt koji dostavlja ponudu u prethodnih pet godina, uspješno realizovao uslugu razvoja, implementacije i održavanja informacionih sistema za evidenciju novčanih kazni fizičkih, pravnih lica i preduzetnika i prekršajne evidencije Sudova za prekršaje, razvijenih na tehnologijama na kojim je izrađen Registar (Oracle Application Development Framework - Oracle ADF, JHeadstart i JDeveloper alati na Oracle bazi podataka, Oracle Internet Application Serveru i Oracle Reports Builderu), u skladu sa internim pravilnicima i zakonima u pravosudnom sistemu ili uslugu razvoja, implementacije i održavanja softverskih rješenja za potrebe upravljanja i evidencije predmeta iz tužilačke i sudske organizacije.

Reference treba da sadrže i kontakt podatke korisnika usluge, radi eventualne provjere navoda iz iste.

Reference ponuđača = 40 bodova Ponuđač sa najvećim brojem referenci dobija 40 bodova. Ostali ponuđači dobijaju broj bodova po sljedećoj formuli: Broj bodova za ponuđene reference = broj ponuđenih referenci/ najveći broj ponuđenih referenci x 40.

Odnos cijene i kvaliteta = Cijena + Kvalitet

1. **JEZIK PONUDE**

Ponuda se sačinjava na:

**🞎** crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 11.04.2025. godine do 13.00 sati.

Otvaranje ponuda održaće se dana 11.04.2025. godine u 13:30 sati.

⌧ U skladu sa članom 122 Zakona o javnim nabavkama, garancija ponude podnosi se u elektronskom obliku putem ESJN.

Izuzetno, ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte preporučenom pošiljkom najkasnije prije isteka roka za podnošenje ponuda. Adresa za neposredno uručivanje ili slanje putem pošte je:

* neposrednom predajom na arhivi naručioca na adresi Vuka Karadžića 3, Podgoirca
* preporučenom pošiljkom sa povratnicom na adresi Vuka Karadžića 3, Podgoirca
* radnim danima od 07:00 do 15:00 sati, zaključno sa danom 11.04.2025. godine godine do 13.00 sati. U slučaju da se ponuđač odluči da garanciju ponude dostavi preporučenom pošiljkom sa povratnicom, istu mora dostaviti do 11. aprila 2025. godine u 13:00 časova.

Napomena: Garancija ponude u pisanom obliku se dostavlja, **u originalu**, u posebnoj koverti. **na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda".**

Garancija ponude se određuje u iznosu od 2% procijenjene vrijednosti predmeta nabavke.

Trajanje garancije ponude određuje se u skladu sa rokom važenja ponude uključujući i rok za eventualno aktiviranje od **8 dana** nakon isteka roka važenja ponude.

1. **USLOVI ZA AKTIVIRANJE GARANCIJE PONUDE[[8]](#footnote-8)**

Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

🞎 ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[9]](#footnote-9)

Izvršilac se obavezuje:

* da usluge koje su predmet ovog ugovora izvodi u skladu sa važečim zakonskim propisima;
* da rukovodi izvršenjem usluga;
* da nadoknadi svu štetu Naručiocu, koja bude prouzrokovana nesavjesnim ili nekvalitetnim radom ili krivicom lica koje vrše obezbjeđenje usluge.

Do raskida ugovora može doći ukoliko jedna od strana ugovora ne izvršava obaveze na način i po uslovima predviđenim Ugovorom, tenderskom dokumentacijom broj 04-426/25-3487/3 od 25.03.2025.godine i prihvaćenom ponudom Izvršioca. Naručilac ima pravo da jednostrano raskine Ugovor o nabavci u slučaju da izabrani ponuđač ne izvršava svoje obaveze u rokovima i na način predviđen ugovorom o nabavci. Izvršilac ima pravo da jednostrano raskine Ugovor o nabavci u slučaju da Naručilac ne izvršava svoje obaveze u rokovima i na način predviđen ugovorom o nabavci.

Izvršilac i njegovo osoblje se obavezuju da u toku važenja ovog ugovora, kao i u roku od tri godine po isteku, ne iznose bilo kakve službene ili povjerljive informacije u vezi ovog ugovora, poslova i aktivnosti Naručioca, bez prethodne pisane saglasnosti Naručioca.

Za sve što nije predviđeno ovim ugovorom primjenjuju se odredbe Zakona o obligacionim odnosima i drugih pozitivnih propisa.

Ugovor o javnoj nabavci koji je zaključen uz kršenje antikorupcijskog pravila u skladu sa odredbama Zakona o javnim nabavkama, ništav je.

Ugovorne strane su saglasne da sve sporove koji nastanu iz odnosa zasnovanih ovim ugovorom prvenstveno rješavaju sporazumom ili arbitražom.

Ukoliko se nastali spor ne riješi sportazumno ili arbitražom, za rješavanje spora određuje se nadležnost Privrednog suda u Podgorici.

⌧ Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

- kada je potreba za izmjenom ugovora nastala zbog okolnosti koje Naručilac u vrijeme zaključivanja Ugovora nije mogao da predvidi, a izmjenom se ne mijenja priroda Ugovora, a povećanje vrijednosti Ugovora nije veće od 20% vrijednosti prvobitnog ugovora.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

**MINISTARSTVO PRAVDE**

Br. 04-426/25-3487/2 Podgorica, 26.03.2025. godine

U skladu sa članom 43 stav 1 Zakona o javnim nabavkama (“Sl. list CG” br. 74/19, 03/23 i 11/23)

**IZJAVLJUJEM**

da u postupku javne nabavke redni broj 06 iz Plana javne nabavke broj: 04-426/24-714 od 30.01.2025. godine i Izmjena i dopuna Plana javnih nabavki broj 04-426/24-714/4 od 10.03.2025. godine za nabavku usluge – registra novčanih kazni i prekršajne evidencije - održavanje, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca: Đorđije Ivanović, VD sekretara

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s.r.

Službenik za javne nabavke: Oliver Bodven, dipl. pravnik sa položenim ispitom za rad na poslovima javnih nabavke, broj uvjerenja 01-3646 od 25.04.2016. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s.r.

Lice koje je učestvovalo u planiranju javne nabavke, Dražen Radonjić, dipl. ing.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s.r.

Predsjednik komisije za sprovođenje postupka javne nabavke, Dražen Radonjić, dipl. ing.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s.r.

Član komisije za sprovođenje postupka javne nabavke, Dragan Radović, VSS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s.r.

Član komisije za sprovođenje postupka javne nabavke, Oliver Bodven, dipl. pravnik sa položenim ispitom za rad na poslovima javnih nabavke, broj uvjerenja 01-3646 od 25.04.2016.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s.r.

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-7)
8. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-8)
9. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-9)